Genopslag

Så er det nu, at du har muligheden for at blive matematik- og naturfagslærer på Bagsværd Friskole – gerne på deltid i dette skoleår

Vores nuværende fysik/kemilærer er blevet viceskoleleder på skolen. Han kan derfor ikke længere læse alle de timer, som han pt. læser. Vi har derfor brug for en engageret, innovativ lærer med gode relationskompetencer og med kompetencer i matematik, fysik/kemi og andre naturfag. Allerhelst fra 1. januar 2024

**Drømmer du om at arbejde på en lille skole, hvor alle kender alle?**

På Bagsværd Friskole er fællesskabet en høj prioritet.

Vi har derfor mange fælles traditioner, bl.a. fællessamlinger for hele skolen, fælles temauger, MGP-dag, Musical blandt mange andre læringsaktiviteter.

**Differentieret undervisning**

Vi ønsker at møde eleverne på deres forskellige faglige og personlige niveau. Det betyder, at du skal tage ansvar for et trygt læringsrum, hvor det at fejle er en vigtig del af læringen samtidig med at skolens grundværdier og målsætninger inddrages i dit arbejde.

Undervisningen bygger på et fællesskab, hvor den enkelte skal føle sig udfordret og betydningsfuld. Vi tager faglighed alvorligt og prioriterer de musisk/kreative fag højt. På Bagsværd Friskole prioriteres lejrskoler også højt, så elever er afsted i 0., 2., 5., 8. og 9. klasse. Tryghed, omsorg, læring og gode oplevelser er nøgleord i skolens værdigrundlag.

**Kollegial støtte og sparring**

Vi er en lille arbejdsplads, hvor vi er gode til at hjælpe hinanden og hvor vi har en stor grad af fællesskabsfølelse, på tværs af de mange forskellige opgaver vi hver især står med. Vi forventer, at du vil sparre, udfordre og turde indgå i faglige refleksioner.

**Din personlige og faglige profil**

På en lille skole skifter tempoet ofte og du har både store og små børn omkring dig. Er du relationel stærk og kan du møde elever, forældre og kolleger med en anerkendende, positiv og humoristisk tone i det professionelle rum, er det dig, vi søger.

* Uddannet lærer – eller er ved at afslutte din læreruddannelse
* Bruger naturen som en selvfølgelig del af din undervisning
* Teamorienteret og deltager i vores struktur, sparring, udvikling og planlægning
* Engageret i børnenes trivsel og faglige udvikling.

Som lærer på en tryg lilleskole med ét spor som vores og med ca. 22 elever i hver klasse, skal du også kunne og være villig til at undervise i enkelte fag, som ikke er dine linjefag, men som kræver et lige så stort undervisningsengagement.

**Yderligere oplysninger**

Du er velkommen til at kontakte vores nuv. naturfagslærer, der nu også er blevet viceleder, Marcus Christensen, på 23642340 for at høre mere om skolen og aftale nærmere om et evt. besøg.

**Ansættelsesvilkår**

Vi tilbyder en løn, der matcher folkeskolen. Skolen er organiseret i Lilleskolerne – en sammenslutning af Frie Skoler. Ansættelse sker efter overenskomst mellem Finansministeriet og Lærernes Centralorganisation.

Tiltrædelse efter aftale.

Vi afholder løbende ansættelsessamtaler og ansøgningsfristen er 15. december 2023.